JohanHeinsen/ENO huggingface dataset:
Viborger Samler, 1848-07-24
Jndenlandske Efterretninger. Kolding, den 20de Juli, Eftermiddag Kl. 6 1/2. Jgaar Formiddags Kl. 9 1/2 kom Kammerherre Reedz og Gen. Oxholm med den svenske Gesandt, Baron Lagerheim, samt den engelske Gesandt Wynn med Søn hertil, hvorefter der strax afgik en Parlementair, for at underrette Wrangel om de danske Gesandters Ankomst. Først Kl. 5 om Eftermiddagen toge Reedz og Oxholm til det tidligere Samlingsted, Bellevue, da det blev meldt, at Pourtales og Oriola vare komne. Efter en bemærkning af denne Sidste, som Kammerherre Reed; med kjæk Holdning besvarede, gjorde Sidstnævnte de Tilstedeværende bekjendt med, at den engelske Gesandt Hr. Wynn og den svenske, Hr. Lagerheim, ventede i Kolding og ønskede at overvære denne Sammenkomst. Der afgik da Bud til dem. Hr. Wynn talte saa høit, at man kunde høre ham ude paa Veien. Efter en levende Discussion gik man over til at skrive, hvorefter man endnu forblev noget samlet. Kl. 10 1/2 igaar Aftes kom Diplomaterne hertil Gjestgivergaarden; men Resultatet af Underhandlingen er ubekiendt. Jnat, reiste Reedz, som man troer, til Hovedqvarteret; i Formiddag Kl. 8 1/2 alle de andre til Fredericia, sandsynlig forat afgaae med det Dampskib, som der ligger, til Kjøbenhavn. Nogle mene, men Jngen veed det med Vished, at de igjen(Veile Av.) paa Mandag skulle samles.
Viborger Samler, 1848-07-24
Kjøbenhavn, den 21de Juli. Jmorges ere de til Hovedqvarteret afreiste Diplomater, hvoriblandt ogsaa den svensk norske og den storbritanniske Gesandt ved vort Hof, vendte tilbage, efter Forlydende med uforrettet Sag. Uagtet General Neumann har overbragt General Wrangel den preussiske Konges bestemte Befaling til at undertegne Vaabenstilstanden, som den er ratificeret af den preussiske Regjering, saa skal Hr. W. dog ligesaa bestemt have vægret sig derved, og i det Sted have prøvet at opstille Betingelser, paa hvilke der fra vor Side ikke kunde være Tale om at gaae ind. De fremmede Diplomater skal Hr. W. ikke engang have tilstedet en Audients. Den imellem Armeernes Generaler paa egen Haand aftalte foreløbige Vaabenstilstand, der var udløben i Onsdags, er imidlertid forlænget til imorgen Aften. (Forl.) Kort efter Ankomsten hertil fra Kolding, begav Grev Lagerheim og Grev Knuth sig til Malmø.
Viborger Samler, 1848-07-24
den 22de Junii. Vaabenstilstands=Underhandlingerne have, som vi igaar formodede, mødt en saadan uventet Hindring, at de nu ere afbrudte. Skjøndt de i dette Blads Nr. 178 (see Vib. Av. Nr. 121) meddeelte Betingelser vare ratificerede baade fra dansk og preussisk Side, have de dog ikke tilfredsstillet den commanderende preussiske General, som ikke har villet antage dem undtagen med saadanne Modificationer, som man fra vor Side umulig kunde gaae ind paa, idet han iøvrigt har skudt sig ind under Reichsverweserens" eventuelle Approbation. (Forl.)
Viborger Samler, 1848-07-24
Jgaar Middags holdtes Staatsraad, som bivaanedes af Hs. M. Kongen.
Viborger Samler, 1848-07-24
Fregatten "Thetis, comd. af Capt. Polder, afseilede nordpaa i Onsdags Eftermiddag. – Dampskibet "Waldemar, Capt. Poulsen, afgik ligeledes nordpaa samme Eftermiddag med Militair. - Ogsaa Orlogs-Dampskonnert Geiser, comd. af Prlieutn. A. Kriger, afgik igaar Eftermiddag nord paa med Militair. Krigsministeren kan om nogle Dage ventes til Jylland. Det hedder, at Vaabenstilstanden skal være bleven forlænget indtil Mandag Aften. (Aarh. Av.)¬
Viborger Samler, 1848-07-24
J Kjøbenhavn circulerede i Onsdags en ny Ministerliste, som for Curiositetens Skyld her anføres.
Viborger Samler, 1848-07-24
Efter denne skulde det nye Cabinet bestaae af Fineerskærer Frederiksen Udenrigsminister og Præsident i Statsraadet, David Krigsminister, Algreen-Ussing Marineminister (navnlig fordi han altid forstaaer at dreie sig efter Vinden og følgelig maa være god Sømand), Literatus og Skomager Siesbye Cultusminister og Bagermester Sager Handelsminister. (Hjørring Av.)
Viborger Samler, 1848-07-24
Kjøbenhavnsposten, beretter, at Dhrr. Hammerich og Helweg nu endelig ere ansatte som Feltpræster. Vi beklage meget tilføier Bladet at man ikke har anseet sig berettiget til at ansætte Student Barfod, hvem det efter Forlydende ingenlunde skal mangle paa theologiske Kundskaber. Hr. Barfod vilde fuldkommen svare til den Typus af en Feltpræst, som Schiller har opstillet i Kapuzineren."
Viborger Samler, 1848-07-24
Dhrr. Prof. Abrahams, Grosserer Broberg, Blikkenslager Meyer, practiserende Læge Paulli og Prof. Sommer have i Hovedstaden til Underskrift fremlagt en Adresse hvori de bevidne den franske Nationalforsamling, Nationalgarden og Linien deres Taknemmelighed og Beundring for deres udviste Forhold under det sidste Opstands forsøg i Paris.
Viborger Samler, 1848-07-24
De Lauenborgere af 5te Jægercorps, 7 Underofficerer og 36 Mand, der befandt sig som Krigsfanger ombord paa Linieskibet "Valdemar, ere frigivne og anvendes til Tjeneste i Citadellet Frederikshavn. (L. F. A.) Foreløbigt ville Rekrutterne for 1849 og Frilodsmændene for 1845 blive udskrevne, hvilke i Forening med de Jkke=Værnepligtige, nok ville udgjøre 6000 Mand. Man mener, at ogsaa de øvrige tilbageværende Frilodsmænd, længere hen ville blive udskrevne, for at kunne tilveiebringe en saa stor vaabenøvet Styrke som muligt. (Loll. F. A.)
Viborger Samler, 1848-07-24
Af et Privatbrev fra Sønderborg, dat. den 17de Juli. Vi ere blevne tagne fælt ved Næsen. General Hansen, var af paalidelige Folk bleven underrettet om, at den Deel af Forbundstropperne, som er concentreret ligeoverfor Sundevitt, 8 til 10,000 Mand stærk, speculerede paa at storme Brohovedet ved Dyppel og muligen ved et coup de main at tage Als, dersom det kunde flaske sig. Angrebet var bestemt til Natten mellem den 11te og 12te dennes, og vi vare belavede paa at modtage det paa det Kraftigste. Men hvem der ikke kom det var Fjenden, og skjøndt vi ventede ham i tre samfulde Dage og Nætter, saa viste der sig ikke saameget af ham som bag paa min Haand. Jgaar have vi her faaet den rette Aarsag at vide til at Foretagendet blev opgivet. Da det nemlig blev bekjendt i Forbundshæren, at det skulde gaae mod de Danske paa Als, vægrede Oldenburgerne og en Afdeling Hanoveranere sig at gaae med, idet de yttrede, at de ligesaa godt kunde lade sig skyde ihiel paa Stedet, som at blive det ved at gaae ned til Dyppel eller over til Als. Da denne Gjenstridighed syntes at finde Anklang i hele den øvrige Hær, saae Halkett, der commanderer, denne Afdeling, sig nødsaget til at opgive den hele Plan- Hertugen af Augustenborg har nylig været i Gravensteen. Der fortælles med Bestemthed at Hensigten med hans Besøg alene var den at laane 3000 Rbd. af Gravensteens Fattigkasse; men han blev afviist med Haan af de derværende Jnsurgenter, som hilsede ham paa en saadan Maade, at han maatte gjøre et sporenstregs Tilbagetog. Der fortælles imidlertid, at en derværende Forpagter skal af Medlidenhed mod Hertugen have laant (Flyst.) ham - 500 Rbd.
Viborger Samler, 1848-07-24
Det hedder i et Brev fra Red. Fischer i Fyens AvisEn fra Graasteen ankommen Mand har bl. A. fortalt, at en 40–50 Mand Jnsurgenter, der laae paa Gaarden Fiskebek, d. 4de de, havde kastet deres Geværer fra sig og istedetfor forsynet sig med Møggrebe, Hotyve o. s. v., hvormed de paraderende opstillede sig for Gaarden, og modtoge den ankommende Hertug af Augustenborg med Haanraab og Forbandelser. Denne Modtagelse gjorde et saadant Jndtryk paa den vakkre Herre, at han midt om Natten tilligemed sin Søn paa en slet og ret Fjellevogn lod sig kjøre ned til Stranden, og i en Baad, føre over til Sydkysten af Flensborgerfjord."
Viborger Samler, 1848-07-24
Af Hamb. Corresp. erfares, at Gen. Wrangel har befalet Major v. Tann at marschere til Rendsborg for der at opløse det under Navn af det Tannske bekjendte Fricorps. Det hedder i Wrangels Skrivelse, at denne Befaling grunder sig paa den nærforestaaende Udsigt til en i længere Tid vedvarende Vaabenstilstand og paa de Generalen af Majoren gjorte Jndsigelser. Jøvrigt anerkjender Generalen Corpsets udviste Tjenester. Paa en saa haanende Maade vil man altsaa behandle denne Friskare, der maaskee har udviist Fædrelandet større Tjenester end selve Linietropperne. Men Friskaren har protesteret imod denne beskæmmende Forholdsregel; Medlemmerne have maattet forpligte sig til at tjene 1 Aar, og de forlange nu, at man skal beholde dem i denne fastsatte Tid. Om nogle Dage ville, saaledes skrives fra Rendsborg den 16de Juli, Major v. Tann, Major Grev Bothwer og de andre baierske Officierer tiltræde deres Tilbagereise til Fædrelandet og fortælle deres Landsmænd, hvorledes de ere blevne behandlede saavel af Preussen som af Prindsen af Augustenborg. Fremdeles meldes under 17de Juli fra Rendsborg, at Capt. v. Wobeser af det Tannske Fricorps har af det provisoriske Regjeringsmedlem Reventlow=Preetz modtaget den skriftlige Erklæring, at den provisoriske Regjering ingenlunde vil samtykke i Corpsets haanlige Entledigelse.
Viborger Samler, 1848-07-24
Slesv. holst. Zeit. melder fra Leiren den 17de Juli. De slesv. holst. Tropper have Cantonnements i Amtet Haderslev, og holde Kirkesognene Maugstrup, Sommer stedt, Oxenvad, Jels, Nustrup, Jægerup, Skrydstrup, Hammelev besatte. De øves daglig i Exercits efter det nylig indførte preuss. Reglement og foretage afvexlende større Recognosceringer lige indtil Kongeaaen. Man kan ikke fatte den Politik, der forbyder vore Tropper at gaae over Kongeaaen og der derimod taaler, at de Danske udsende Patrouiller, om endog kun svage sydlig for Kongeaaen. Dette hører med til de uopløste Gaader i dette Felttog. – J Vonsild, 1/2 Miil sydlig for Kolding, arbeide Diplomaternes Penne. J det ene Værelse sidder Reeds, den gamle danske Statsmand, der nedlagde sit Embede, da Prindsen af Noer blev Statholder; i det andet Grev Pourtales. Frugterne af deres Arbeider imødeseer man hver Dag; og gid at denne Frugt maa blive en moden til Tiden svarende Frugt! Den prov. Regjering har decreteret, at der for Eftertiden skal indbrændes i de slesv. holst. Skibe det slesv. holst. Vaaben istedet for Ordene dansk Eiendom", der skulle udhugges og afløses ved Vaabenskjoldet. Det maa ansees som vist, at det navnlig er Beseler, som har fremkaldt hos Wrangel den Beslutning ei at underskrive den ham til Underskrift forelagte Vaabenstilstandsat.
Viborger Samler, 1848-07-24
Fra Lübeck skrives under 19de Juli. Efter et hertil idag ankommet Brev fra General Wrangel af 16de Juli skulde Udsigten til en Vaabenstilstands Afslutning dog være nærforestaaende, da Generalen, henvisende til den fore slaaende Afslutning, ønsker at Forberedelser maae træffes til at Lübecker Bremer=Bataillonen kunne indqvarteres her(i Staden Lübeck)." – "Lübecker Correspondent, melder fra Kjøbenhavn (d. 17de, at 3000 Md. Danske ere fra Kjøbenhavn landede i Jylland, hvor de have forskandset sig ved Kolding og opkastet ved Snoghøi et Brohoved for at dække Overgangen til Fyen.
Viborger Samler, 1848-07-24
Den provisoriske Regjering har anordnet Oprettelsen af en Skole for Søofficerer i Kiel; iblandt Directeurerne nævnes "Capitain" Donner, der altsaa endnu befinder sig i den slesvig-holsteenske "Marine".Et Berliner=Blad fortæller følgende Historie: En Jæger, af det 3die Compagnie i Potsdam, som indtil Slutningen af Juni havde hørt til det v. Tannske Fricorps, vendte nylig hjem med en Orden, han havde erholdt af den provisoriske Regjering i Rendsborg som Anerkjendelse for hans gode Tjeneste som Frivillig. Men denne Orden syntes hans Officerer i Potsdam ikke om, og en af disse rev den af hans Bryst med de Ord: "Her tør De ikke bære sligt Betteldreck.
Viborger Samler, 1848-07-24
Veile, den 22de Juli. Den Deel af vor tappre Hær, der opholder sig i de omliggende Landsbyer, skal i Eftermiddag Kl. 3 paa Store Grundets Mark, tæt herved Byen, passere Revne for General Hedemann. Commandeur Bille er idag her i Byen, ligeledes en høiere (Veile Av.) svensk Militair.
Viborger Samler, 1848-07-24
Udnævnelser og Entledigelser. Hans Majestæt har allernaadigst udnævnte Regjeringspræsident, Kammerherre Scheel, Storkors af Dannebrogen og Dannebrogsmand, til Geheimeconferentsraad med Rang i 1ste Classe Nr. 13 efter Rangforordningen; Baron P. Bille-Brahe til Secretair ved det Kgl. danske Gesandtskab i Stockholm fra 1ste Juli d. A. at regne, Cand. jur. O. C. A. Winge til Copiist under Justitsministeriets Revisionsdepartement. - Hans Majestæt har i Naade entlediget Raadmand i Sønderborg J. D. Schmidt, R. af D. Under 19de Juli er Toldassistent i Kjøbenhavn P. T. Clavert i Naade entlediget med Pension.
Viborger Samler, 1848-07-24
Skibs-Efterretning. Fra Dhrr. Lexow og Jansen i Tønningen er under 16de Juli indberettet, at man for et Par Dage siden paa den nordlige Eiderbredde har fundet en Flaske, der indeholdt en Strimmel Papiir med følgende Linier: "Skibet Venus, A. Meyer, i Nærheden af Texel, den 13de Juni 1848, Kl. 4 Eftermiddag.
Viborger Samler, 1848-07-24
J 2 Timer ere vi blevne forfulgte af et dansk Krigskib, ved ON Vind. Skulde det ikke lykkes os ved frembrydende Nat at slippe bort et eller andet Sted under Kysten, saa har jeg bestemt mig til, hellere at bore Skibet i Sænk, end at unde Fjenden denne Prise. Selv vil jeg da forsøge at redde mig med Mandskabet i Baadene. Hils imidlertid osv. A. Meyer. P. S. Det begynder nu at knibe; thi Fregatten seiler meget hurtigt og har allerede ladet en Kugle suse omkring Ørerne paa (Hmb. Brsh.)
Viborger Samler, 1848-07-24
Reisende. Med Dampskibet "Jris" fra Kjøbenhavn til Aarhuus, den 22de Juli. Major v. Mansa, Capt. v. Nickolin med Familie, Fru Admiralinde Sneedorff, Jnstructeur Dahlen, Fru Oberstinde Rosenberg, Fru Wulff med 2 Børn, Pastor Aagaard med Datter, Fru Ulrick med 2 Døttre, Justitsraad Svendsen, Frøken Hinckelberg med 4 Sødskende, Studenterne Bagge, Søborg, Andersen og Plesner, Procurator Trap med Kone, Fru Treffen berg med Datter, Cand. Dantzer med Kone og Niece, Fru Storm med Datter, Fru Nagel med Datter, Cand. Gad. Billardholder Thorning, Mad. Spendrup, Disciplene Juul, Stage og Carlsen, Mad. Hildebrandt, Hr. Schmidt med Kone, Gartner Risom, Commis Bagger og Schjøtz, Frøkenerne A. og M. Nyland, Disciplene P. og F. Nyland, Jfr. Sørensen, Modehandlerinde Mad. Tofte med Jomfru, Livmedicus Døderlein, Hospitalslemmer August og J. Holst, Auditeur Schjønning, Fabr. Mørch, Bager Bruun, Handelsb. Bruun, Particulier Waad med Familie, Frøknerne S. og M. Moltke, Cand. Brasen, Jfr. Worm, Parfumier Tiedgen med Kone, Jfr. Schoustrup, Mad. Schoustrup med Pige, Mad. Nielsen, Marschandiser Bolvig med Kone, Opticus Korfitsen, Herredsfoged Borgen, Hr. Hougaard med Kone, Kaskjetmager Koppel med Jomfru, Snedker Budtz, Jfr. Østerbye, Kunstdreier Zachau, Studenterne Jngerslev og Hougaard, Oberstlieutn. Qvist med Frue, Pastor Plesner, Student Grønlund Typograph Barne witz, Mad. Meyer, C. Gundelach, Mad. Wissing med Datter Cand. Møller og Soetmann, Hosekr. Tipsmark, Handelsb. Lund, Frøken Muus, Guldsmed Bærenzen, Mad. Schönberg, med Datter, Copiist Thorlacius, Hr. Halling, Jfr. Hygom Conditor Holm, Hr. Claudi, Mad. Hoffensitz, Jfr. Rinckel, Fru Polder, Fru Wernskjold, Skomagerm. Møller, Mad. Budtz, Farver Bloch med Kone, Farver Lauritzen, Hr. Mohr Fru Olsen med Datter, Capellan Jessen, Cand. Wolff, Farver Schou, Steenhugger Puck, Snedkerm. Wiese, Maler Thornam, Urtekr. Carlsen med Familie, Kbm. Frost, Capelmusicus, Helsted, Cand. Boesen, Kbm. Sloemann med Familie, Student Gregersen, Hr. Classen, Fru Harboe med 4 Børn, Knapmager Geday, Fru Kongstad med Søn og Datter, Fru Qvist, Uhrm. Pallesen-Rohde, Kjøbmand Raffel, BogtrykkeLøser, frivillig Jæger Jacobsen, Væver Hansen, Kjøbmand Christensen junior, Brænderi=Eier Henius, Possementmager Henius, Cand. Krarup og Wilstrup, Cand. juris Juel, Landsoverretsprocurator Brock, Candidaterne Engelsted, Hoedt og Palludan, Student Thomsen, Justitsraad Moldenhaver, Hr. Peine, Landmand Good, Consul Welding, Slotspræst Fischer, med Familie, Kammerraad Drewsen, Student Langkjær. Jalt 227 Passagerer.
Viborger Samler, 1848-07-24
(Jndsendt.) 1848 den 7de Juni døde paa Bustrup Hr. Proprietair Pe Skov. Mæt af Dage gik han hjem til Herren, hvem han i Ord og Gierning tjente, og i den senere Tid stod hans stadige Længsel efter den himmelske Sallighed, da Verden eiede intet mere Tillokkende for ham. Denne sande Menneskeven vil længe savnes, endog i en videre Kreds. Den Fattige, som søgte han var han i Sandhed en Hielper og Husvaler; den mere Formuende var han en tro Raadgiver, og ikke sjelden lod han selv opsøge Armodens Hytte for at hielpe. Vi Jndsendere af disse Linier, vare forhen Fæstere paa Godset, vi kunne ikke Andet end takke ham i hans Grav og stedse ære hans Minde. For flere Aar siden solgte han enhver sit Fæstested til Eiendom han saae hvormeget Fæsteindretningen skadede baade i timelig og aandelig Henseende, men han saae tillige at det ikke var let for os Fæstere at kjøbe, uden at blive sat i en stor Gield som er haardere end et taaleligt Hoverie, men ved at moderer Priserne, for den Tid i en overordentlig Grad, og ved at lempe Contracterne efter vore Omstændigheder, satte han og istand til at kjøbe, og i hans menneskekjærlige Hjerte glædede han sig over den Fremgang til det Bedre, der udbredte sig iblandt os, som han var saa megen Aarsag til. For at bevise ham den sidste Ære, havde vi besluttet at forlange at bære hans Liig til Graven; men hans værdige Søn, den unge Hr. Mathias Skov forekom os, ganske i sin Faders Aand, ved at indbyde os til at være Liigbærere, samt tillige at tage Deel i Begravelsens Høitidelighed fra først til sidst, vi give ham herved vor oprigtige Tak. Det Minde, som den Afdøde har sat sig, er: han var en troende Christen, en sand Menneskeven, en god Hosbonde, den Trængendes villige Hjelper; han vil savnes af mange, og hans Minde leve i kjærlig Erindring blandt os. Fred med hans Støv, Endnu et ædelt Træk af den unge Hr. Mathias Skov. Han lod hele Pastoratets Fattige indbyde til et vederqvægende Maaltid paa Bustrup, Dagen efter Begravelsen. De Syge som ikke kunde komme, lod han Mad bære til i deres Huse, Tak være ham, Gud velsigne ham, Samtlige forhenværende Fæstere. paa Bustrup Gods.
Viborger Samler, 1848-07-24
AVERTISSEMENTS. 6 a 700 Rbd. ønskes strax tillaans imod betryggende Sikkerhed. Herpaa Reflecterende ville behage at henvende sig til Adressecontoiret, der meddeler nærmere Oplysning. Til at forestaae den i Valgloven af 7de d. M. til Dannelsen af den ved allerhøieste Kundgjørelse af 4de April d. A. bebudede Rigsforsamling, sammes § 9 foreskrevne Jndskrivning af Vælgere, er af Communalbestyrelsen udnævnt Raadmand Hagemann og Capitain og Kjøbmand G. Boye, og ere disse Tvende tilstede paa Raadstuen fra Mandagen den 31te d. M. til Løverdagen den 5te August, begge inclusive, hver Eftermiddag fra Kl. 6 til 8 for at foretage Jndskrivningen.
Viborger Samler, 1848-07-24
Communalbestyrelsen for Viborg Kjøbstad, den 21de Juli 1848. Til Efterretning for Sogneforstanderskaber.
Viborger Samler, 1848-07-24
J indeværende Uge kan paa Bogtrykkeriet i Viborg erholdes trykte Schema til Protocoller ved Rigsdagsvalgene.
Viborger Samler, 1848-07-24
Siden sidste Bekjendtgjørelse af 5te Dennes have Følgende heraf Staden forudbetalt paa kongelige Skatter, nemlig Malermester Mortensen. . . 2 Rbd. 4 Mk. 3 s. Krigsraad Lumholdt . . . . . 14 – 5 Apotheker Nielsen. Hvilket saaledes i Henhold til Rentekammerets Ordre offentliggjøres. Skive Byefogedcontoir, den 19de Juli 1848. Willemoes.
Viborger Samler, 1848-07-24
Fortsættelse af Beretning om indkomne Bidrag til Armeen fra Salling: Fra Nautrup Pastorat: 60 Rbd., 10 Tdr. Rug, 51 Tdr. 5 Skpr. Havre, 12 Par Strømper, 7 Skjorter og et Lagen. Salling Herreds-Contoir, den 14de Juli 1848. Willemoes. Trykte Cataloger over Consistorialraad Rosendahl, Efterladenskaber, der bortsælges ved Auction den 31te Juli, faaes hos Procurator Øllgaard i Skive og paa Bogtrykkeriet i Viborg.
Viborger Samler, 1848-07-24
Den Leilighed, som sidst beboedes af Bogbinder Juul, kan til 1ste Novbr. erholdes til Leie. K. Stilling.
Viborger Samler, 1848-07-24
Tirsdagen den 8de August næstkommende, Formiddag Kl. 10, lader Hr. Kjøbmand A. B. Friis ved offentlig Auction i hans eiende Gaard i St. Hansgade heri Byen bortsælge en Deel Løsøre, bestaaende af: Stole, Spiseborde med Bukke, mindre Borde, Spilleborde, Speile, flere Slags Glas, Præsenteerbakker, Lysestager, Knive og Gafler, Lamper af forskjellig Slags, Dækketøi, Stegepander, Jerngryder, en Deel Steentøi, samt 6 Keglekugler m.m. Lysthavende indbydes. Viborg Auctionscontoir, den 22de Juli 1848. Chr. Koefoed.
Viborger Samler, 1848-07-24
Ved Sallings landoeconomiske Selskabs Dyrskue, ved Viummølle, Fredagen den 20de d. M., vil ved Auction blive bortsolgt idetmindste 5 Stkr. store Tyre, Selskabet tilhørende. Nyeholm, den 16de Juli 1848. H. Rasmussen, p. t. Selskabets Formand.
Viborger Samler, 1848-07-24
Placat. Jfølge den derom tagne Bestemmelse ved en Skiftesamling, i Gaardmand Hans Knudsen Smeds Dødsbo, bliver den Boet tilhørende Gaard i Reistrup, Sønderbek Sogn, Sønderlyng Herred, med derpaa værende Bygninger og tilliggende Jordeiendomme af gammelt Hartkorn 3 Tdr. 2 Fdkr. 2 Alb. men som under Matrikul Nr. 5 har ny Hartkorn 3 Tdr. 5 Skpr. 2 Fdkr., opraabt til Bortsalg ved 3de Auctioner den 10de og 24de August samt 7de September d. A., hver Dags Formiddag Klokken 10. De 2de første Auctioner afholdes paa Tingstedet i Viborg Raadhuus og den Tredie i selve Gaarden. Denne Bekjendtgjørelse tjener til Efterretning for Panthavere og andre Vedkommende i Overeensstemmelse med Placaten 22de April 1817. Middelsom og Sønderlyng Herredscontoir. Viborg, den F. Eberlin. 19de Juli 1848.
Viborger Samler, 1848-07-24
Creditorerne i Boet efter afgangne Henrik Laursen, der er død paa Østergaards Møllegaard og antages at høre hjemme i Nordslesvig eller Egnen af Ribe, indkaldes herved med 12 Ugers Varsel til for undertegnede Skifteforvalter at anmelde og beviisliggjøre deres Fordringer. Tillige bliver herved bemeldte Afdødes Arvinger indkaldte med Aar og Dags Varsel til for mig at melde sig med Legitimation for deres Arveret. Salling Herreds Contoir, den 19de Juli 1848. Willemoss. Dette Blads udenlandske Artikel redig af Adjunct Reis, den indenlandske af H. Wissing, og udgives 4 Gange ugentlig fra Sidstes Officin. Som Tillæg meddeler Bladet Landsoverrettens Domme.
Viborger Samler, 1848-07-25
et Tidende. Vive pro Forsendes med Brevposten i Danmark og Hertugdømmerne. Tirsdagen den 25 Juli 1848. Nr. 128. 76 Aarg.
Viborger Samler, 1848-07-25
Udenlandske Efterretninger. Frankerig. "Befolkningens af Munterhed straalende Ansigter i Gaderne, paa den atter med Spadserende fyldte brede Vei i de lysæiske Marker – skrives fra Paris under 17de Juli – trylle os i Forening med det skjønneste Veirlig tilbage i de foregaaende Aars skjønneste Dage. Theatrene ere efter en Maaneds Forløb atter aabnede, og de overordentlige Sikkerhedsforanstaltninger indskrænke sig - saa synes det – kun til den stærkere Besættelse af Nationalpaladset, Tuilerierne, Hotel de Ville og Høiene af Montmartre. Den 16de Juli afholdtes i Leiren ved St. Maur en Revne over 15000 Md. Da det er Journalen Nationals Parti, der nu styrer Statsskibet, er det ligesaa vigtigt som interessant at erfare, at denne Journal ubetinget tiltræder Lamartines Fredspolitik og udtaler sig imod alle Erobringslyster. Denne Journal, der ofte erholder Meddelelser fra det udenlandske Departement, som styres af Journalens forrige Redacteur, indeholder i sit nyeste Numer følgende korte Notits: "Fra flere Sider bebudes Afslutningen af en Vaabenstilstand, imellem Tydskland og Danmark. Vi haabe, at denne Efterretning vil stadfæstes og bane Veien til Fred. Tydskland kan umulig gjerne see Fortsættelsen af en Krig, i hvilken saa mange Jnteresser lide, og som – vi lægge ikke Dølgsmaal derpaa – ingenlunde staaer i Overeensstemmelse med en democratisk Politiks ædelmodige Jnspirationer. At føre Krig for at gjøre Erobringer og indlemme fremmede Lande, passer sig ikke for vor Tid."
Viborger Samler, 1848-07-25
Den 15de Juli om Aftenen rykkede under en stærk Cavalleribedækning et langt Vogntog fra Depottet La Fore ind i Paris. Det bestod af 12 Vogne, ladede med Haand granater, af 4 Felthaubitser, 6 Feltmørsere og 10, den militaire Skole i St. Cyr tilhørende Kanoner. Man troer at have bemærket, at General Cavaignac er en Contrast med Hensyn til den provisoriske Regjering, der snakkede Meget, men udrettede Lidet, medens Cavaignac taler Lidet, men handler Meget.